СЗО : Очакваме края на пандемията след по - малко от 2 години Очакваме краят на пандемията след по - малко от 2 години , заяви шефът на СЗО Тедрос Аданом Гебрейсус . " В нашата ситуация има повече технологии . При повече контакти , вирусът се разпространява по - бързо , но ние имаме технологията да го спрем . Така че имаме недостатъка на глобализацията и по - голямата свързаност , но имаме и предимството на технологията . Така че се надяваме тази пандемия да завърши за по - малко от две години " , каза той , сравнявайки ситуацията с COVID - 19 и " испанската " грипна епидемия през 1918 година . Корупцията , свързана с медицинското предпазно облекло и оборудване е равносилна на „ убийство “ , като лишава здравните работници , лекуващи пациенти на COVID - 19 , от необходимата им защита , заяви в петък шефът на Световната здравна организация , цитиран от АФП . " Ако здравните работници работят без лични предпазни средства , те рискуват живота си и това също рискува живота на хората , на които служат " , каза Тедрос Аданом Гебрейсус пред репортери . " Това е престъпно и е убийство . И трябва да спре . "